Vita:Road movie-k listája

message: Ne essünk már túlzásokba! Ha valaki egy filmben elmegy valahonnan valahová, az még nem road movie. Ha a szegényember legkisebb fia bejárja a fél világot királykisasszonyt nyerni fele királysággal, és a mesét megfilmesíti valaki, az még nem road movie. Road movie az, ami a Kerouac Úton c. regényéből a mozizásban kisarjadt.
replies: text: Ezen nevetgélek a listának mindjárt az elejéről: Óz, a csodák csodája.

text: A road movie témája az utazás maga.
OsvátA Palackposta 2014. augusztus 9., 13:11 (CEST)

text: Éppen emiatt kellene olyan forrásokkal ellátni a lista tételeit, amik alátámasztják, hogy a felsorolt alkotások tényleg ebbe a műfajba tartoznak. ✮ Einstein2 vitalap 2014. augusztus 9., 14:09 (CEST)
Lássa el, aki létrehozta. Ugyanis teljesen fölösleges lista. Van egy épkézláb szócikk a road movie-ról, egy-két példával, az pont elég. Semmi értelme nincs annak, hogy itt összevitatkozzunk a semmin. Semmi értelme nincs annak, hogy hetet-havat belegyömöszöljünk egy listába, csak hogy ne legyen túl rövid az a lista. Ha egy film elejétől végéig egy vonaton játszódik, az road movie? Ha áll a vonat, vagy ha megy? Raod movie jellegű az  Odüsszeia a szócikk szerint; hát ami egy éppenhogy tűrhető metafora, mert gondolta a fene – ahogy a költő mondja. OsvátA Palackposta 2014. augusztus 9., 14:31 (CEST)

text: Kedves OsvátA és Einstein. Speciel az Odüsszeiát az enwiki említi. Betettem a források közé egy meglehetősen komoly és részletes, a témával (is) foglalkozó filmes honlapot, sajnos szőrén-szálán eltűnt mentéskor, de még a historyból is. No pölö ott említik az Ózt, mint egy ős-road moviet. Azon felül vannak a határesetek, műfaji keveredések, nem csak a vegytiszta roadmoviek, ahogy a cikkben is leírtam. Amint fellelem nevezett honlapot, beteszem a források közé. Ez a lista egyébként csak egy elültetett facsemete. Lehet nevelgetni, hogy terebélyesedjen, de sutyiban ki is lehet vágni. Tessék nyugodtan bővíteni, vagy ha nem tetszik, akkor törlésre jelölni. Persze kritizálni mindig könnyebb, mint alkotni... Livvyfan vita 2014. augusztus 9., 16:24 (CEST)
Voltam bátor kritikai megjegyzést tenni. Erre való a vitalap. Tovább a kérdés nem foglalkoztat. Nem baj, hogy van ez a cikk, csak jó lenne, ha jobb lenne. Nem értek egyet soha egy-egy fogalom túl tág értelmezésével. Ha minden belefér, akkor definiálhatatlanná válik. Szerintem nem road movie Koncsalovszkij Szökevény vonata sem, bár az egész filmen egy vonat megy megállás nélkül; vagy itt van a Spielberg Párbaja; lennének példáim még. Mint fentebb megjegyeztem már: a road movie témája az utazás maga. Ebből kiindulva lehet definiálni. És az enwiki is írhat hülyeségeket. Lehet velem nem egyetérteni. OsvátA Palackposta 2014. augusztus 9., 16:41 (CEST)
replies: text: : http://whatculture.com/film/top-10-road-movies.php duel no.5., de több helyen is olvastam. A szökevény vonatot nem említettem, nem is láttam. Egyébként a road movie tömör, egyértelmű és hivatalosan is elfogadott definícióját nem leltem fel, de ha lenne egy ilyen, tán egy tucatnál több film nem férne bele. 
A Szelíd motorosokon meg csak túl kéne lépni, hisz az sem egyszerűen road movie, hanem egy a valóságot tendenciózusan és igencsak egyoldalúan bemutató és a lehető legrosszabb színben feltüntető torzkép Amerikáról. Tehát felfoghatjuk akár road movienak álcázott politikai filmnek is a rothadó nyugatról. Az utuk konkrét célja egyébként sem maga az utazás, hanem a Mardi Grasra eljutás volt. Ezt nem a film ellen mondom, mert egy amerikai ismerőstől 1972-ben már ugyanolyan keki köpenyt kértem, mint amilyet a filmben hordott Fonda. Abban jártam iskolába, ami a lázítás határán mozgott. Fenti szempontból, tehát ha a film célja maga az utazás, a Kenguru sem fér bele, hiszen egy hivatásos ZIL sofőr szerencsétlenkedéseiről szól alapjában véve.
Teljesen egyetértek, hogy a cikk lehetne több és jobb is, a lista  egyelőre erősen hiányos, de az eddigi semminél mindkettő sokkal több és jobb. Majd ha a jóisten és a nálam hozzáértőbb és írni is akaró szerkesztők is úgy akarják, bizonyára fejlődeni fog. Peace. Livvyfan vita 2014. augusztus 9., 17:29 (CEST)
replies: text: :: http://www.totalfilm.com/features/50-greatest-road-movies/the-wizard-of-oz-1939. Kedves OsvátA
Az Óz pölö ezen a listán a 11. helyezett minden idők legjobb 50 roadmovie filmjei között.Szóval nem kuncogni és nem nevetgélni és cinikuskodni kéne, hanem utánanézni. Livvyfan vita 2014. augusztus 10., 20:22 (CEST)
thread_title:  Túlzás